La Conseyería d’Educación y Cultura entrega los premios lliterarios en llingua asturiana del 2017
#000000
El Paraninfu de la Universidá d’Uviéu acueye’l xueves 14 d’avientu, a partir de les 19.00 hores, l’actu d’entrega de los seis premios lliterarios que la Conseyería d’Educación y Cultura convocó nel 2017 cola mira de consolidar la llingua asturiana como vehículu d’espresión lliteraria de primer orde: el Premiu «Xosefa Xovellanos» de Novela (38.a edición); el Premiu «Xuan M.a Acebal» de Poesía (23.a edición); el Premiu «Máximo Fuertes Acevedo» d’Ensayu (23.a edición); el Premiu «M.a Josefa Canellada» de Lliteratura Infantil y Xuvenil (10.a edición), el Premiu «Alfonso Iglesias» de Cómic (9.a edición) y el Premiu «Nel Amaro» de Teatru Profesional, que la Conseyería d’Educación y Cultura convoca anguaño pela primer vez y al que podíen presentase obres de compañíes profesionales que fueren yá estrenaes n’asturianu o gallego-asturianu, tanto orixinales como versiones o adaptaciones de títulos n’otres llingües.
#000001
Información sobre autores y obres
#000003
Xuan Santori Vázquez, doctor en Filoloxía, ye una de les voces más personales de la lliteratura asturiana. Ye autor d’estudios destacaos sobre la lliteratura asturiana y el papel d’esta y los sos cultivadores nel desenvolvimientu, normativización y normalización de la llingua asturiana (Milenta voces. Visiones del Surdimientu, 2006; El Surdimientu y la lliteratura asturiana: normalización y estandarización, 2013). Foi gallardonáu colos premios de poesía «Teodoro Cuesta» de 1999 y «Elvira Castañón» de 2008, asina como col premiu de la crítica d’Asturies nos años 2005 y 2008.
#000011
L’acta del fallu d’esti gallardón destaca que Vida nel campu ye “una obra noble qu’escuende denuncia pero que nun s’enllena con proclames innecesaries” y na que “el llector participa de los mesmos descubrimientos que los personaxes y dexa la valoración ética pal remate de la llectura”.
#000015